AOC betyder Appellation d'Origine Contrôlée og er et kvalitetssystem fra 1953 med regler for de franske vine. Oprindeligt var AOC en rent geografisk betegnelse, der fastslog, at vinen virkelig kom fra det område, som fremgik af etiketten, men siden da har man udvidet med yderligere kvalitetskrav og strenge regler omkring tilladte druesorter, opbinding af vinstokke, arbejdsgangen i vinmarkerne, produktionsmetoder og andre forhold.